7. ΠΡ ΑΞΗ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 31 της 23 Φεβρ./12 Μαρτ. 1960 (Φ.Ε.Κ. Α΄ 28) Περί ανοίγματος δευτεροβαθμίου λογαριασμού παρά τη Τραπέζη της Ελλάδος υπό τον τίτλον «λογαριασμός επιδοτήσεων καλλιεργειών Υπουργείου Γεωργίας». Εισηγουμένου του επί της Γεωργίας Υπουργού και λαβόν υπ’ όψιν: Α΄.Ότι είναι απαραίτητος και επείγουσα η ανάγκη της αναδιαρθρώσεως των καλλιεργειών επί σκοπώ εντατικοποιήσεως της γεωργίας της Χώρας και επεκτάσεως των καλλιεργειών, αίτινες αποφέρουν μεγαλύτερον καθαρόν οικογενειακόν εισόδημα εις τους γεωργούς και συμφέρουν εις την εθνικήν οικονομίαν. Β΄.Ότι δια την πραγματοποίησιν του σκοπού τούτου επιβάλλεται η επέκτασις της καλλιεργείας των κτηνοτροφικών ψυχανθών, κυρίως εις βάρος του σίτου και λοιπών χειμερινών σιτηρών, προς ανάπτυξιν της βελτιωμένης οικοσίτου κτηνοτροφίας, καθώς και η επέκτασις της καλλιεργείας του βάμβακος, ήτις δέον να λάβη ταχέως την μεγαλυτέραν δυνατήν ανάπτυξιν τόσον δια λόγους συμφέροντος των γεωργών και της εθνικής οικονομίας, όσον και δια την αξιοποίησιν των αποκτωμένων εν τη Χώρα δια των μεγάλων εγγειοβελτιωτικών έργων νέων αρδευομένων εκτάσεων. Γ΄.Ότι δια να επιτευχθούν ταχέα και θετικά αποτελέσματα επί των ανωτέρω επιδιώξεων είναι απαραίτητος η δι’ επιδοτήσεων ενθάρρυνσις των κατά μεγίστην πλειονότητα χαμηλού εισοδήματος γεωργών, λόγω και της παραλλήλου προοδευτικής μειώσεως της προστασίας του σίτου, αποφασίζει: 1.Όπως ανοιγή παρά τη Τραπέζη της Ελλάδος δευτεροβάθμιος λογαριασμός υπό τον τίτλον «Λογαριασμός επιδοτήσεων καλλιεργειών Υπουργείου Γεωργίας» του παρά τη αυτή Τραπέζη γενικού λογαριασμού του Δημοσίου» Ε.Δ. τρεχούμενος λογαριασμός χρηματοδοτήσεως προμηθειών καταναλωτικών αγαθών». 2.Όπως εκ του δευτεροβαθμίου τούτου λογαριασμού αναλαμβάνη ο Υπουργός Γεωργίας εις την κατάλληλον εποχήν τα χρηματικά ποσά, τα αναγκαιούντα δια την καταβολήν των επιδοτήσεων και λοιπών ενισχύσεων, προς επιτυχίαν των εγκεκριμένων ή εγκριθησομένων προγραμμάτων αναπτύξεως των ως άνω καλλιεργειών και της βελτιωμένης οικοσίτου κτηνοτροφίας. Η χρεωστική ανάληψις εκ του εν λόγω λογαριασμού δεν δύναται να υπερβή το ποσόν των δρχ. 150.000.000 ετησίως. 3.Όπως οι Υπουργοί Γεωργίας και Εσωτερικών, δια κοινών αποφάσεών των δημοσιευομένων εις την Εφημερίδα της Κυβερνήσεως, καθορίζουν τον τρόπο της μέσω των οργάνων αυτοδιοικήσεως διαπιστώσεως και ελέγχου των στοιχείων, επί τη βάσει των οποίων θα καταβάλλωνται αι κατά στρέμμα επιδοτήσεις εις τους γεωργούς. 4.Όπως ο Υπουργός της Γεωργίας, δι’ αποφάσεών του δημοσιευομένων εις την Εφημερίδα της Κυβερνήσεως, ορίζη: α)Τους δικαιούχους των επιδοτήσεων και τα αναγκαία στοιχεία δια την νομιμοποίησιν τούτων. (Αντί της σελ. 319) Σελ. 319(α) β)Το όργανον μέσω του οποίου θα ενεργήται η χρηματική διαχείρισις των επιδοτήσεων και τας υποχρεώσεις του οργάνου τούτου. γ)Την αμοιβήν του κατά το προηγούμενον εδάφ. β΄ οργάνου δια κοινών αποφάσεών του μετά του Υπουργού των Οικονομικών. 5.Όπως το ποσόν των επιδοτήσεων δια τους καλλιεργητάς βάμβακος, κατά το έτος 1960, ορισθή εις δρχ. 80 κατά στρέμμα ποτιστικής καλλιεργείας και δρχ. 50 κατά στρέμμα ξηρικής, δια δε τους καλλιεργητάς χειμερινών κτηνοτροφικών ψυχανθών, της περιόδου 1959-60, εις δρχ. 50 κατά στρέμμα. Η επιδότησις των χειμερινών κτηνοτροφικών ψυχανθών θα καταβάλλεται μόνον επί των εκτάσεων τας οποίας έκαστος γεωργός εκαλλιέργησε κατά το 1959-60 επί πλέον των καλλιεργηθεισών κατά το 1958-59 και ουχί δια πλείονα των 15 στρεμμάτων κατά γεωργόν, εξαιρουμένων από της εν λόγω επιδοτήσεως των επί συμβάσει σποροπαραγωγών δια την προς τον σκοπόν τούτον καλλιεργουμένην έκτασιν. 6.Όπως εφεξής η Αγροτική Τράπεζα της Ελλάδος, ενεργούσα κατά παρέκκλισιν του άρθρ. 7 παρ. 1 εδάφ. β΄ και παρ. 2, του Καταστατικού αυτής Νόμ. 4332/1929, χορηγή εις γεωργούς μεσοπρόθεσμα δάνεια, οκταετούς διαρκείας, επί σκοπώ αποκτήσεως υπό τούτων παραγωγικών ζώων και δημιουργίας μικτών γεωργοκτηνοτροφικών εκμεταλλεύσεων. 7.Όπως τα ως είρηται μεσοπρόθεσμα δάνεια χορηγώνται επί επιτοκίω 2%. 8.Δια κοινής αποφάσεως των Υπουργών Οικονομικών, Εμπορίου και Γεωργίας θέλουσι καθορισθή τα της κινήσεως και τακτοποιήσεως του ως άνω δευτεροβαθμίου λογαριασμού. Η παρούσα κυρωθήσεται νομοθετικώς μερίμνη των Υπουργών Συντονισμού και Γεωργίας. Βλ. και Ν. Δ. 3424/1955 υπ’ ευθύνης αγοραστών γεωργικών προϊόντων, τόμ. 8, σελ. 112,01. Σελ. 320(α)   16.Δ.β.7 Αγροτική Πίστη